rejauldu/bengali-wikipedia huggingface dataset:
পাঞ্জশির প্রদেশ (দারি/পশতু: , অর্থ "পাঁচ সিংহ"), বিকল্প বানান পানশির, আফগানিস্তানের ৩৪টি প্রদেশের একটি। পাঞ্জশির নদীর উপত্যকা এখানে অবস্থিত। এটির রাজধানী শহরের নাম বাজারক। প্রদেশটি সাতটি জেলায় বিভক্ত এবং এতে ৫১২টি গ্রাম রয়েছে। ২০২১ সালের হিসেবে পাঞ্জশির প্রদেশের জনসংখ্যা প্রায় ১,৭৩,০০০ জন।  পাঞ্জশির ২০০৪ সালে প্রতিবেশী পারওয়ান প্রদেশ থেকে আলাদা হয়ে একটি স্বাধীন প্রদেশে পরিণত হয়। এটির উত্তরে বাঘলান ও তখর প্রদেশ, পূর্বে বাদাখশন প্রদেশ ও নুরিস্তান প্রদেশ, দক্ষিণে লাঘমান প্রদেশ ও কাপিসা প্রদেশ এবং পশ্চিমে পারওয়ান প্রদেশ রয়েছে।   জনপ্রিয় সংস্কৃতিতে  সৈয়দ মুজতবা আলী লিখিত রম্য ভ্রমণকাহিনী দেশে বিদেশে গ্রন্থে “পানশির” নামে এই অঞ্চলের উল্লেখ পাওয়া যায়, যেখানে আফগানিস্তানে অবস্থানকালে লেখকের ভৃত্য আবদুর রহমানের বাড়ি ছিল।   আরো দেখুন   পানশির সংঘাত   তথ্যসূত্র   বিষয়শ্রেণী:আফগানিস্তানের প্রদেশ বিষয়শ্রেণী:২০০৪-এ প্রতিষ্ঠিত রাষ্ট্র ও অঞ্চল
অ্যাংগেল্ড পিয়েরট (বৈজ্ঞানিক নাম: Caleta decidia [Hewitson]) 'লাইসিনিডি' গোত্রের এবং 'পলিয়োম্যাটিনি' উপগোত্রের অন্তর্ভুক্ত ছোট আকার বিশিষ্ট প্রজাতি। ভারতএ এই প্রজাতির অধীনে কোন উপ-প্রজাতি তালিকাভুক্ত নেই।  আকার  অ্যাংগেল্ড পিয়েরট এর প্রসারিত অবস্থায় ডানার মাপ ২৬-৩২ মিলিমিটার হতে পারে।  বিস্তার  এই প্রজাতি ভারত এর গুজরাট, ছত্রিশগড়, ঝাড়খণ্ড, উড়িষ্যা,Arajush, P., Suraj, K. D., Udit, P. D., Himanshu, S. P., & Arun, K. M. (2019). of Athgarh Forest Division, Odisha, Eastern India, with notes on some significant records. Acta Biologica Sibirica, 5(3), 188-198. উত্তরাখণ্ড থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।   বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  স্ত্রী-পুরুষ উভয়েরই ডানার উপরিতল  ডানার মধ্যভাগ থেকে কালো অথবা ঘন কালচে বাদামী এবং উভয় ডানা জুড়ে চওড়া সাদা বন্ধনীযুক্ত সামনের ডানায় উক্ত বন্ধনী ডানার মধ্যভাগ থেকে (সেল এর শেষপ্রান্ত থেকে) উৎপন্ন হয়ে ডরসাম অবধি এবং পিছনের ডানায় কোস্টা থেকে শুরু করে সেল ভেদ করে ডরসাম পর্যন্ত বিস্তৃত। শুষ্ক ঋতুরূপে (dry season form) উক্ত সাদা বন্ধনীটি অধিকতর চওড়া হরে পারে। পিছনের ডানায় কোস্টার মধ্যবর্তী খানিকটা অংশ সরুভাবে সাদা এবং বেসাল অংশে লম্বা সাদা রোয়াযুক্ত। উভয় ডানার টার্মেন সরুভাবে পর্যায়ক্রমে সাদা এবং কালো। পিছনের ডানা লেজযুক্ত।  ডানার নিম্নতল সাদা এবং বিভিন্ন আকৃতির চওড়া কালো বন্ধনী এবং কালো ছোপযুক্ত। সামনের ডানায় বেসাল অংশে সেল ভেদ করে একটি সরু কালো দাগ বর্তমান। সাব-বেসাল অংসে, একটি চওড়া কালো কৌনিক (angled) বন্ধনী কোস্টা থেকে ডরসাম অবধি বিস্তৃত। পোস্ট ডিসকাল অংসে কোস্টার ঠিক নীচে চওড়া কালো একটি স্বল্প দৈর্ঘ্যের পটি বর্তমান। উভয় ডানার অ্যাপেক্স অথবা শীর্ষভাগ কালো। পিছনের ডানায় সামান্য সংক্ষিপ্ত বেসাল দাগটি সেল ভেদ করে গেছে। ডিসকাল অংশে ডানার নিচের দিকে সেল এবং ৩নং শিরার সংযোগস্থল থেকে ডরসাম পর্যন্ত বিস্তৃত চওড়া দাগটি খানিক আঁকাবাকা। ৩নং শিরামধ্যে একটি চৌকো মাঝারি আকারের পোস্ট ডিসকাল ছোপ এবং সাব-টার্মিনাল অর্দ্ধচন্দ্রাকৃতি ছোপ এবং রেখায় গঠিত একটি সারি দেখা যায়। উভয় ডানার টার্মেন কালো।   আচরণ  ধীর এবং ডানা ঝাপটানো উড়ানযুক্ত এই প্রজাতি ভূমির কাছাকাছি নীচু উচ্চতা দিয়ে ওড়ে। তবে সম-বর্গভুক্ত অন্যান্য Pierrot প্রজাতির তুলনায় এদের উড়ান দ্রুততর। এরা ফুলের মধুর প্রতি আসক্ত, মাড-পাডল করে এবং পক্ষীর বিষ্ঠার অবস্থান করে খাদ্যরস আহরন করে। বর্ষার সময় এদের প্রচুর সংখ্যায় সক্রিয় থাকতে দেখা যায়। প্রচুর এবং মাঝারি মাপের বৃষ্টিপাত যুক্ত উন্মুক্ত চিরহরিৎ অরণ্য, মিশ্র পর্নমোচী বনাঞ্চলে এবং হালকা জঙ্গলযুক্ত গ্রামাঞ্চলে এদের দর্শন মেলে। এই প্রজাতি রোদ পোহাতে বিশেষ পছন্দ করে। জঙ্গলের অভ্যন্তরে ছায়াচ্ছন্ন ঝর্না অথবা ছোট নদীর পাড়ে, শুকনো নদীখাতে এবং জঙ্গলের উন্মুক্ত অঞ্চলে ঝোপঝাড়ের মধ্যে এদের বিচরন লক্ষ্য করা যায়। দক্ষিন ভারতএ ২৮০০ মিটার উচ্চতা এবং হিমালয়ের ৬০০ মিটার উচ্চতা পর্যন্ত এদের বিচরন চোখে পড়ে।   তথ্যসূত্র   বিষয়শ্রেণী:ভারতের প্রজাপতি
স্টকার্ড চ্যানিং (; জন্ম: সুজান অ্যান্টোনিয়া উইলিয়ামস স্টকার্ড, ১৩ ফেব্রুয়ারি ১৯৪৪) হলেন একজন মার্কিন অভিনেত্রী। তিনি গ্রিজ (১৯৭৮) চলচ্চিত্রে বেটি রিজ্জো এবং এনবিসি টেলিভিশনের ধারাবাহিক দ্য ওয়েস্ট উইং (১৯৯৯-২০০৬)-এ লেডি অ্যাবি বার্টলেট চরিত্রে অভিনয় করে খ্যাতি অর্জন করেন। তিনি সিক্স ডিগ্রিজ অব সেপারেশন-এর মঞ্চ ও চলচ্চিত্র সংস্করণে ওইসা কিট্রেজ চরিত্রে অভিনয় করে শ্রেষ্ঠ অভিনেত্রী বিভাগে টনি পুরস্কার এবং শ্রেষ্ঠ অভিনেত্রী বিভাগে অস্কারের মনোনয়ন লাভ করেন।  তিনি ১৩ বার প্রাইমটাইম এমি পুরস্কার ও সাতবার টনি পুরস্কারের মনোনয়ন লাভ করেন। তিনি ১৯৮৫ সালে ব্রডওয়ে মঞ্চে আ ডে ইন দ্য ডেথ অব জো এগ নাটকে অভিনয় করে শ্রেষ্ঠ অভিনেত্রী বিভাগে টনি পুরস্কার অর্জন করেন এবং দ্য ওয়েস্ট উইং ও দ্য ম্যাথু শেপার্ড স্টোরি-এ অভিনয়ের জন্য ২০০২ সালে দুটি প্রাইমটাইম এমি অর্জন করেন। এছাড়া তিনি ২০০৪ সালে জ্যাক ধারাবাহিকে অভিনয় করে একটি ডেটাইম এমি পুরস্কার অর্জন করেন।  প্রারম্ভিক জীবন চ্যানিং ১৯৪৪ সালের ১৩ই ফেব্রুয়ারি নিউ ইয়র্ক সিটির ম্যানহাটনে জন্মগ্রহণ করেন। তার মাতা ম্যারি অ্যালিস (জন্মনাম: ইংলিশ; ১৯১০-২০০৭) ব্রুকলিনে আইরিশ ক্যাথলিক পরিবারে জন্মগ্রহণ করেছিলেন। তার পিতা লেস্টার ন্যাপিয়ার স্টকার্ড (মৃ. ১৯৬০) শিপিং ব্যবসায়ের সাথে জড়িত ছিলেন। তার বোন লেসলি স্টকার্ড স্মিথ ফ্লোরিডার পাম বিচের সাবেক নগরপ্রধান ছিলেন। চ্যানিং আপার ইস্ট সাইডে বেড়ে ওঠেন। তিনি নিউ ইয়র্ক সিটির এইচবি স্টুডিও থেকে অভিনয়ের প্রশিক্ষণ গ্রহণ করেন।  তথ্যসূত্র  বহিঃসংযোগ               বিষয়শ্রেণী:১৯৪৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:র‌্যাডক্লিফ কলেজের প্রাক্তন শিক্ষার্থী বিষয়শ্রেণী:আমেরিকান থিয়েটার হল অব ফেমে অন্তর্ভুক্ত ব্যক্তি বিষয়শ্রেণী:নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:ডেটাইম এমি পুরস্কার বিজয়ী বিষয়শ্রেণী:ড্রামা ডেস্ক পুরস্কার বিজয়ী বিষয়শ্রেণী:টনি পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:স্যাটেলাইট পুরস্কার বিজয়ী বিষয়শ্রেণী:আপার ইস্ট সাইডের ব্যক্তি বিষয়শ্রেণী:সীমিত ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:অডিওবই পাঠক বিষয়শ্রেণী:নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজ� বিষয়শ্রেণী:সীমিত ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্�
প্রফেসর ডক্টর এনামুল হক (১ মার্চ ১৯৩৭ - ১০ জুলাই ২০২২) ছিলেন বাংলাদেশের একজন প্রখ্যাত প্রত্নতাত্ত্বিক, গবেষক, লেখক ও সাংস্কৃতিক কর্মী। ২০১৪ সালে গবেষণার ক্ষেত্রে অবদানের স্বীকৃতিস্বরুপ তিনি একুশে পদক লাভ করেন। সংস্কৃতিতে অনন্য সাধারণ অবদানের জন্য ২০১৭ সালে তাকে সংস্কৃতিতে স্বাধীনতা পুরস্কার প্রদান করা হয়। প্রত্নতত্ত্বে বিশেষ অবদানের জন্য ভারত সরকার তাকে ২০২০ সালে পদ্মশ্রী পদকে ভূষিত করে।   জন্ম ও শিক্ষাজীবন  এনামুল হক ১লা মার্চ ১৯৩৭ সালে বাংলাদেশের বগুড়া জেলায় জন্মগ্রহণ করেন। মাধ্যমিক বগুড়া জিলা স্কুল থেকে এবং উচ্চ মাধ্যমিক বগুড়ার সরকারি আজিজুল হক কলেজ থেকে শেষ করে তিনি ঢাকা বিশ্ববিদ্যালয় থেকে ইতিহাস বিভাগে স্নাতক ও ইতিহাস-প্রত্নতত্ত্বে স্নাতকোত্তর ডিগ্রী অর্জন করেন। পরবর্তীতে অক্সফোর্ড বিশ্ববিদ্যালয় থেকে দক্ষিণ এশিয়ার শিল্প নিয়ে গবেষণা করে পিএইচডি ডিগ্রী লাভ করেন।   কর্মজীবন  কর্মজীবনে ১৯৬২ সালে এনামুল হক তৎকালীন ঢাকা জাদুঘরে যোগদান করে। পরবর্তীতে ১৯৬৫ সালে পদোন্নতি পেয়ে অধ্যক্ষ, ১৯৬৯ সালে পরিচালক হিসেবে কাজ করেন। বাংলাদেশ স্বাধীন হওয়ার পর ঢাকা জাদুঘরকে বাংলাদেশ জাতীয় জাদুঘরে রুপান্তর করা হয় এবং এর প্রতিষ্ঠাকালীন মহাপরিচালক হিসেবে এনামুল হক যোগদান করে। মহাপরিচালক হিসেবে তিনি ১৯৮৩ সাল থেকে ১৯৯১ সাল পর্যন্ত দায়িত্ব পালন করেন। একই সাথে তাকে ১৯৯০ সালে সংস্কৃতি বিষয়ক মন্ত্রণালয়ের ভারপ্রাপ্ত সচিব হিসেবে নিয়োগ প্রদান করা হয়।   পুরস্কার ও সম্মননা   অগ্রণী ব্যাংক শিশু একাডেমী শিশুসাহিত্য পুরস্কার (১৯৮৭)  বাংলা একাডেমি ফেলোশিপ (২০১১)  একুশে পদক (২০১৪)  স্বাধীনতা পুরস্কার (২০১৭)  পদ্মশ্রী (২০২০)   আরও দেখুন    সংস্কৃতিতে স্বাধীনতা পুরস্কার বিজয়ীদের তালিকা   তথ্যসূত্র   বিষয়শ্রেণী:সংস্কৃতিতে স্বাধীনতা পুরস্কার বিজয়ী বিষয়শ্রেণী:১৯৩৭-এ জন্ম বিষয়শ্রেণী:২০২২-এ মৃত্যু বিষয়শ্রেণী:বগুড়া জেলার ব্যক্তি বিষয়শ্রেণী:সরকারি আজিজুল হক কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:একুশে পদক বিজয়ী বিষয়শ্রেণী:স্বাধীনতা পুরস্কার বিজয়ী বিষয়শ্রেণী:অন্যান্য ক্ষেত্রে পদ্মশ্রী প্রাপক
জল্পেশ মন্দির পশ্চিমবঙ্গের জলপাইগুড়ির ময়নাগুড়ি থেকে ৭-৮ কিলোমিটার দূরে জরদা নদীর ধারে অবস্থিত। ভ্রামরী শক্তিপীঠের ভৈরব হলেন জল্পেশ। মন্দিরটি মনোরম স্থাপত্য শৈলীতে নির্মিত হয়েছিল।  শিব লিঙ্গ এখানে শিবলিঙ্গ হল জল লিঙ্গ। অর্থাৎ শিবলিঙ্গ এখানে গর্তের মধ্যে থাকে। যাকে অনাদিও বলা হয়। প্রতিষ্ঠা ১৫২৪ সালে কোচবিহারের মহারাজা নরনারায়ণের পিতা বিশ্ব সিংহ জল্পেশ মন্দিরের প্রতিষ্ঠাতা করেন। পরবর্তীকাল তিনি ১৫৬৩ সালে মন্দিরটি পুনর্নির্মাণ করেন। আবার ১০০ বছর পর রাজা প্রাণ নারায়ণ ১৬৬৩  খ্রিস্টাব্দে এই মন্দিরটি পুনর্নির্মাণ করেন। এরপর কোচবিহারের রাজা লক্ষ্মী নারায়নের রাজত্বকালে কোচ রাজবংশের  বশ্যতা অস্বীকার করার পর ১৬২১ খ্রিস্টাব্দে মহীদেব রায়কত তার স্বাধীনতা ঘোষণা করেন এবং  কোচরাজাকে শ্রদ্ধা নিবেদন করতে অস্বীকার করেন। এরপর থেকে  মন্দিরটি বৈকুণ্ঠপুরের রায়কতদের তত্ত্বাবধানে ছিল। ১৮৯৯ সালের ৩০ জানুয়ারি রাজা জগেন্দ্র দেব রায়কতের স্ত্রী রানী জগদেশ্বরী দেবী এর পুনপ্রতিষ্ঠা করেছিলেন।  উৎসব ও মেলা  এই মন্দিরটির উদযাপিত প্রধান উৎসব হলো মহাশিবরাত্রি।www.india9.com on Jalpesh Shiva Temple জুলাই-আগস্ট মাসে ভগবান শিবের কাছে বিশেষ পূজা করার জন্য ফেব্রুয়ারি-আগস্ট মাসে শ্রাবণী মেলায় তীর্থযাত্রীরা আসে। সপ্তদশ শতকে মন্দির তৈরির পর থেকেই এখানে শিব রাত্রিতে বিখ্যাত মেলার সূচনা। সেই দিক থেকে মেলাটি গোটা রাজ্যেরই প্রাচীন মেলাগুলির অন্যতম। মেলাতে কয়েক লক্ষ লোকের সমাগম হয়।  ডুয়ার্স যখন ভুটানের অংশ ছিল, তখন ময়নাগুড়িকে কেন্দ্র করেই পাহাড় ও সমতলের ব্যবসা হত। ফলে এই মেলার বাণিজ্যিক গুরুত্ব ছিল অসীম। ভারতবর্ষের স্বাধীনতা হওয়ার আগে,এখানে  হাতি বিক্রি হত। নেপাল, ভুটান, বাংলাদেশ এবং অন্যান্য নিকটবর্তী রাজ্যের লোকেরা এখানে মেলায় আসে।  তথ্যসূত্র   বহিঃসংযোগ   বিষয়শ্রেণী:বাংলার মন্দির স্থাপত্য বিষয়শ্রেণী:পশ্চিমবঙ্গের হিন্দু মন্দির বিষয়শ্রেণী:শিব মন্দির বিষয়শ্রেণী:পশ্চিমবঙ্গের সংস্কৃতি বিষয়শ্রেণী:জলপাইগুড়ি জেলার হিন্দু মন্দির বিষয়শ্রেণী:১৬শ শতাব্দীর হিন্দু মন্দির
গান্ধী-আরউইন চুক্তি হলো একটি রাজনৈতিক চুক্তি, যা ১৯৩১ সালের ৫  মার্চ স্বাক্ষরিত হয়। ১৯৩০ সালের ২৭ মে সাইমন কমিশনের একটি রিপোর্ট প্রকাশিত হলে ব্রিটিশ ভারতীয় প্রধানমন্ত্রী র‍্যাম্সে ম্যাক্ডোনাল্ড সাইমন কমিশনের রিপোর্ট বিবেচনার জন্যে ১৯৩০ খ্রিস্টাব্দের ১২ নভেম্বর ভারতের রাজনৈতিক দলের প্রতিনিধিদের একটি বৈঠকের আহ্বান করেন। জাতীয় কংগ্রেসের কোনো প্রতিনিধি এ বৈঠকে যোগদান করে নি। তবে ভারতের বৃহত্তম জনসংখ্যার প্রতিনিধিত্ব করা দল কংগ্রেসের অনুপস্থিতিতে বৈঠকে কোনো সিদ্ধান্ত গ্রহণ সম্ভব হয়নি। তবে প্রধানমন্ত্রী ম্যাক্ডোনাল্ড আশা প্রকাশ করেন যে, কংগ্রেস পরবর্তী বৈঠকসমূহে যোগ দেবে এবং এই কারণে সরকার বিনা শর্তে প্যারোলে গান্ধীজিকে মুক্তি দিলেন। এরপর গান্ধীজি গভর্নর জেনারেল এবং ভাইসরয় লর্ড আর্উইনের সঙ্গে একটি সুদীর্ঘ বৈঠকে  মিলিত হলেন। ১৯৩১ খ্রিস্টাব্দে ৫ মার্চ গান্ধী-আরউইন চুক্তি স্বাক্ষরিত হয়। এই চুক্তির শর্তানুসারে ঠিক হল, গান্ধীজি আইনবিরোধী আন্দোলন আংশিক প্রত্যাহার করে নেবেন এবং দ্বিতীয় গোল টেবিল বৈঠকে যোগ দেবেন।Ruhe, Peter. Gandhi. London: Phaidon Press Limited, 2001. 75.  চুক্তির বিষয়বস্তু গান্ধী-আরউইন চুক্তি মধ্যে উল্লেখযোগ্য শর্ত গুলো  হলঃ   সমস্ত রাজনৈতিক রাজবন্দিকে গভর্নর জেনারেল লর্ড আরউইনের অনুমতি সাপেক্ষে প্যারোলে মুক্তি দেওয়া।  দমন নিপীড়নমূলক আইন ও অর্ডিন্যান্স সম্পূর্ণরূপে অথবা গভর্নর জেনারেলের অনুমতি সাপেক্ষে আংশিক প্রত্যাহার করে নেওয়া। জনকল্যাণমূলক আইন ও জনস্বার্থের উন্নতিকল্পে সংশ্লিষ্ট অর্ডিন্যান্স চিরতরে জন্য বহাল রাখা।  আইন অমান্য আন্দোলনের কারণে যাদের সম্পত্তি বাজেয়াপ্ত করা হয়েছে, তাদের অধিকতর পরিমাণে ক্ষতিপূরণ দেওয়া।  সরকারের লবণের একচেটিয়া ব্যবসা আংশিক বন্ধ করা এবং লবণ তৈরির অনুকূল-প্রতিকূল পরিবেশ থাকলে সেখান থেকে নিজেদের ব্যবহারের জন্য সুপ্রিম কাউন্সিল অব ইস্ট ইন্ডিয়ার প্রধান গভর্নর জেনারেল লর্ড আরউইনের অনুমতি সাপেক্ষে লবণ তৈরি করতে পারা, সুপ্রিম কাউন্সিল অব ইস্ট ইন্ডিয়া কোম্পানির গভর্নর জেনারেল এর ক্ষমতা বৃদ্ধি ও সংস্কারকরণ, গভর্নর জেনারেল কার্যকাল ১০ বছরের মধ্যে শেষ করতে হবে ইত্যাদি ।  চুক্তির ফলাফল  আরউইন গান্ধীর দেওয়া সকল শর্ত পুরোপুরিভাবে না মেনে আংশিকভাবে মেনে নেয়। আরউইন রাজবন্দিদের উপর নির্যাতন বন্ধ করা এবং বাজেয়াপ্ত বিষয় সম্পত্তি আন্দোলনকারীদের ফিরিয়ে দেওয়া সেই সাথে সমুদ্র তীর থেকে নির্দিষ্ট দূরত্বে বসবাসকারী ব্যক্তিদের বিনা শুল্কে লবণ উৎপাদনের অনুমতি দিতে স্বীকৃতি দেন। তবে ভগৎ সিং, রাজগুরু, সুখদেব এবং বটুকেশ্বরের মৃত্যুদণ্ড দেন এবং এ ব্যাপারে গান্ধীজির সাথে কোনো আলোচনা না করায় জওহরলাল নেহরু, সুভাষচন্দ্র বসু প্রমুখ নেতা গান্ধীর সমালোচনা ও নানা দোষারোপ করেন। জনগণের সামগ্রিক স্বার্থের পরিপন্থী এ গান্ধী- আরউইন চুক্তি কংগ্রেসের মাঝে ব্যাপক সমালোচিত হয়। সমালোচকদের মধ্যে অন্যতম ছিলেন সুভাষচন্দ্র বসু। আইন অমান্য আন্দোলন বন্ধ হয়ে যাওয়ার ফলে কংগ্রেসের পক্ষে মুখ রক্ষার উপায় হিসাবে দ্বিতীয় গোলটেবিল বৈঠকে যোগদান করার সিদ্ধান্তসহ গান্ধী- আরউইন চুক্তি কংগ্রেসে অনুমোদিত হয়।   আরও দেখুন  অসহযোগ আন্দোলন  রাওলাট আইন  তথ্যসূত্র  বহিঃসংযোগ  বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতের স্বাধীনতা চুক্তি বিষয়শ্রেণী:মহাত্মা গান্ধী বিষয়শ্রেণী:১৯৩১-এ ভারত
দেবরাজ আনবু হচ্ছেন ভারতের সেনাবাহিনীর একজন সাবেক ঊর্ধ্বতন জেনারেল। লেফটেন্যান্ট জেনারেল পদবীতে অবসরপ্রাপ্ত দেবরাজ ভারতীয় সেনাবাহিনীর সাবেক উপপ্রধান (ভাইস চীফ অব আর্মি স্টাফ)। ২০১৮ সালের ১ই জুন লেঃ জেনারেল শরৎ চন্দের অবসর প্রস্তুতিমূলক ছুটিতে দেবরাজ এই পদে বসেছিলেন। দেবরাজ এই পদে বসার আগে উত্তরাঞ্চলীয় সেনা কমান্ড (নর্দার্ন কমান্ড) এর সর্বাধিনায়ক (জিওসি-ইন-সি) ছিলেন ২০১৬ সালের ১ ডিসেম্বর থেকে ২০১৮ সালের ৩১ মে পর্যন্ত। এর আগে তিনি ৪র্থ কোরের অধিনায়ক ছিলেন।  শিক্ষা আনবু সৈনিক স্কুল, অমরাবতীনগর (ক্যাডেট কলেজ) এর প্রাক্তন শিক্ষার্থী। তিনি পুনের ন্যাশনাল ডিফেন্স একাডেমী এবং ওয়েলিংটনের ডিফেন্স সার্ভিসেস স্টাফ কলেজে সামরিক পেশাগত পড়াশোনা করেন। তার পড়াশোনার আরো জায়গা হলো এমহাউ এর আর্মি ওয়ার কলেজ।  তথ্যসূত্র  বিষয়শ্রেণী:ভারতীয় জেনারেল বিষয়শ্রেণী:পরম বিশিষ্ট সেবা পদক প্রাপক বিষয়শ্রেণী:জীবিত ব্যক্তি বিষয়শ্রেণী:উত্তম যুদ্ধ সেবা পদক প্রাপক বিষয়শ্রেণী:অতি বিশিষ্ট সেবা পদক প্রাপক বিষয়শ্রেণী:জাতীয় প্রতিরক্ষা একাডেমি (ভারত) এর প্রাক্তন শিক্ষার্থী বিষয়শ্রেণী:সেনা পদক প্রাপক
উত্তরপ্রদেশ ক্রিকেট অ্যাসোসিয়েশন, পূর্বে ইউনাইটেড প্রভিন্স/যুক্তপ্রদেশ ক্রিকেট অ্যাসোসিয়েশন, ভারতের উত্তর প্রদেশ রাজ্য এবং উত্তর প্রদেশ ক্রিকেট দলের ক্রিকেট কার্যক্রমের নিয়ন্ত্রক সংস্থা। এটি ভারতীয় ক্রিকেট কন্ট্রোল বোর্ডের অধিভুক্ত। বর্তমানে শ্রীমতি সুশীলা সিংহানিয়া জি, (আয়রন লেডি নামেও পরিচিত) উত্তরপ্রদেশ ক্রিকেট অ্যাসোসিয়েশনের পৃষ্ঠপোষক।   ইতিহাস  বিজয় আনন্দ গজপতি রাজ বাহাদুর, যিনি ভিজিয়ানাগ্রামের মহারাজকুমার নামে বেশি পরিচিত এবং স্যার পদ্মপত সিংহানিয়া ছিলেন উত্তরপ্রদেশ ক্রিকেট অ্যাসোসিয়েশনের প্রতিষ্ঠাতা। স্যার পদমপত সিংহানিয়া উত্তরপ্রদেশ ক্রিকেট অ্যাসোসিয়েশনের অবস্থান গ্রীন পার্ককে অলঙ্কৃত করেছিলেন, যেটি লেডি গ্রিন দ্বারা অনুরোধ করা হয়েছিল, যিনি সেই সময়ে ঘোড়ায় চড়ার অনুশীলন করতেন। সেই থেকে সিংহানিয়াদের দ্বারা পার্কটি রক্ষণাবেক্ষণ ও পরিবর্ধন করা হয়।  স্যার পদ্মপত সিংহানিয়া ছিলেন একজন শিল্পপতি এবং ভারতীয় গণপরিষদের সদস্য। তিনি ১৯৩৫-৩৬ সালের মধ্যে ইন্ডিয়ান চেম্বার্স অফ কমার্স অ্যান্ড ইন্ডাস্ট্রি (এফআইসিসিআই) এর সর্বকনিষ্ঠ ফেডারেশনের একজন সভাপতি ছিলেন। স্যার পদ্মপত সিংহানিয়া গ্রিনপার্ক রক্ষণাবেক্ষণ করেছেন এবং কানপুরে ম্যাচ আয়োজন করছেন, তিনি ধারাবাহিকভাবে ম্যাচ ফি, পুরস্কার প্রদান করছেন এবং এমনকি উভয় দলের খেলোয়াড়দের তাদের ঐতিহ্যগত সম্পত্তি, অর্থাৎ কমলাতে থাকার জন্য একটি বিশেষ অনুমতি দিয়েছেন। ম্যাচের সময় পিছিয়ে যান। ক্রিকেট ভ্রাতৃত্বে তার অবদান অপরিসীম এবং গ্রিনপার্ক এখনও সমৃদ্ধ। জেকে সমস্ত ম্যাচ চলাকালীন তাদের সম্পূর্ণ নিরাপত্তা, কর্মীবাহিনী, ছাত্রদের গ্যালারী পরিচালনা ইত্যাদি রাখে।  বিজয় আনন্দ গজপতি রাজ বাহাদুর উত্তরপ্রদেশ ক্রিকেট অ্যাসোসিয়েশন এবং অন্ধ্র ক্রিকেট অ্যাসোসিয়েশন প্রতিষ্ঠাতা সভাপতি ছিলেন। তিনি ১৯৩০-এর দশকে ভারতীয় ক্রিকেট দলের অধিনায়ক এবং ১৯৬০-এর দশকে একজন ক্রিকেট ধারাভাষ্যকার ছিলেন। অন্ধ্র ও উত্তরপ্রদেশে ক্রিকেটের উন্নয়নকে আরও এগিয়ে নেওয়ার কৃতিত্ব তাঁর। উত্তরপ্রদেশ ক্রিকেট অ্যাসোসিয়েশন এবং অন্ধ্র ক্রিকেট অ্যাসোসিয়েশনের প্রতিষ্ঠাতা সভাপতি ছিলেন। তিনি ১৯৩০-এর দশকে ভারতীয় ক্রিকেট দলের অধিনায়ক এবং ১৯৬০-এর দশকে একজন ক্রিকেট ধারাভাষ্যকার ছিলেন। অন্ধ্র ও উত্তরপ্রদেশে ক্রিকেটের উন্নয়নকে আরও এগিয়ে নেওয়ার কৃতিত্ব তাঁর।   মাঠ  বর্তমানে ইউপিসিএ-এর মোট ২টি হোম গ্রাউন্ড এবং ২টি আসন্ন মাঠ রয়েছে   লক্ষ্ণৌতে বিআরএসএবিভি একনা ক্রিকেট স্টেডিয়াম (ক্ষমতা- ৫০,০০০)  কানপুরে গ্রীন পার্ক স্টেডিয়াম (ক্ষমতা- ৩৯,০০০)  ইটাওয়া জেলায় সাইফাই আন্তর্জাতিক ক্রিকেট স্টেডিয়াম (ক্ষমতা- ৪৩,০০০) (আসন্ন)  বারাণসীতে বারাণসী আন্তর্জাতিক ক্রিকেট স্টেডিয়াম (ক্ষমতা- ৩০,০০০) (আসন্ন)   আরও দেখুন   একনা ক্রিকেট স্টেডিয়াম  সাইফাই   তথ্যসূত্র    বহিঃসংযোগ     বিষয়শ্রেণী:১৯২৮-এ ভারতে প্রতিষ্ঠিত বিষয়শ্রেণী:ভারতের ক্রিকেট প্রশাসন বিষয়শ্রেণী:উত্তরপ্রদেশে ক্রিকেট বিষয়শ্রেণী:১৯২৮-এ প্রতিষ্ঠিত ক্রীড়া সংস্থা বিষয়শ্রেণী:কানপুর ভিত্তিক সংস্থা
দ্য ফাইনান্সিয়াল এক্সপ্রেস ইংরেজি ভাষায় প্রকাশিত বাংলাদেশের একটি জাতীয় দৈনিক  পত্রিকা। ১৯৯৩ সালে প্রতিষ্ঠিত পত্রিকাটি রাজধানী ঢাকা থেকে প্রকাশিত হচ্ছে। বর্তমানে শামসুল হক জাহিদ পত্রিকাটির সম্পাদকের দায়িত্বে আছেন। ফাইনান্সিয়াল এক্সপ্রেস এবং স্ট্যান্ডার্ড চার্টার্ড ব্যাংক মিলে বাৎসরিক একটি সামাজিক দায়বদ্ধতা অনুষ্ঠান আয়োজন করে থাকে।  তথ্য মন্ত্রণালয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ৩০শে জুন ২০১৮ তারিখের হিসেব অনুযায়ী, ফাইনান্সিয়াল এক্সপ্রেসের প্রচলন সংখ্যা ৩৯,০১০ কপি যা বাংলাদেশ থেকে প্রকাশিত জাতীয় ইংরেজি দৈনিকসমূহের মধ্যে দ্বিতীয়।   আরও দেখুন   বাংলাদেশের সংবাদপত্রের তালিকা  বাংলাদেশ সংবাদ সংস্থা  ইউনাইটেড নিউজ অব বাংলাদেশ  তথ্যসূত্র  বিষয়শ্রেণী:বাংলাদেশের ইংরেজি ভাষার সংবাদপত্র বিষয়শ্রেণী:১৯৯৩-এ প্রতিষ্ঠিত বিষয়শ্রেণী:ঢাকার সংবাদপত্র বিষয়শ্রেণী:১৯৯৩-এ বাংলাদেশে প্রতিষ্ঠিত বিষয়শ্রেণী:১৯৯৩-এ প্রতিষ্ঠিত সংবাদপত্র বিষয়শ্রেণী:বাংলাদেশে প্রকাশিত দৈনিক সংবাদপত্র
সাইফুর রহমান নামটি নিচের ব্যক্তিবর্গকে নির্দেশ করতে পারে:   সাইফুর রহমান –বাংলাদেশের অর্থনীতিবিদ এবং রাজনীতিবিদ ছিলেন।  সাইফুর রহমান (প্রকৌশলী) –বাংলাদেশী-আমেরিকান প্রকৌশলী।  সাইফুর রহমান (ঢাকার রাজনীতিবিদ) –বাংলাদেশের রাজনীতিবিদ যিনি ঢাকা-৩ আসনের সংসদ সদস্য ছিলেন।   স্থাপনা    সাইফুর রহমান স্টেডিয়াম –বাংলাদেশের মৌলভীবাজারে অবস্থিত একটি বহুক্রীড়া স্টেডিয়াম।   আরও দেখুন   সাইফুর রহমান ভান্ডারী –বাংলাদেশের রাজনীতিবিদ যিনি বগুড়া-৬ আসনের সংসদ সদস্য ছিলেন।  সাইফুর রহমান রানা –বাংলাদেশের রাজনীতিবিদ যিনি কুড়িগ্রাম-১ আসনের সংসদ সদস্য ছিলেন।
thumb|350px| ১৪৮৩ সালে উইলিয়াম ক্যাক্সটন কর্তৃক মুদ্রিত  দ্য ক্যান্টারবারি টেলসের দ্বিতীয় সংস্করণ থেকে সংগৃহীত একটি কাঠের টুকরো। 'দ্য ক্যান্টারবেরি টেলস (The Canterbury Tales)মুলত ১৪৭৮ সালে এটি প্রথম ছাপা হয়. এটি ১৭,০০০ লাইন বিশিষ্ট কাব্যে রচিত একটি অসমাপ্ত বর্ণনামূলক গল্পগ্রন্থ। এটিতে মোট ২৪টি গল্পের সংগ্রহ রয়েছে।  সাউথওয়ার্ক থেকে ক্যান্টারবেরি ক্যাথেড্রালে অবস্থিত সেন্ট থমাস বেকেটের সমাধির উদ্দেশ্যে গমনকারী তীর্থযাত্রীদের গল্প বলার প্রতিযোগিতার অংশ হিসেবে গল্পগুলো (অধিকাংশই পদ্য , যদিও কিছু কিছু গদ্যও রয়েছে) বর্ণিত হয় । প্রতিযোগিতার পুরস্কার ছিল ফেরার পথে সাউথওয়ারর্কের টাবার্ড সরাইখানায় একবেলা বিনা পয়সার খাবার।  জেফ্রি চসারের সাহিত্যিক জীবনের শুরুর দিকে রচিত ট্রয়লাস এন্ড ক্রিসেডে, হাউজ অব ফেম এবং পার্লামেন্ট অব ফাউল্স এর মত অনেক সাহিত্যকর্মের ধারাবাহিকতায়  দ্য ক্যান্টারবারি টেলস সাহিত্যকর্মটিকে বলা হয় চসারের ম্যাগনাম অপাস। তিনি তার গল্প এবং গল্পের চরিত্রগুলোর মধ্য দিয়ে সমসাময়িক ইংরেজদের সমাজের বিশেষ করে ব্রিটিশ চার্চের বিদ্রুপাত্মক ও সমালোচনামূলক চিত্র ফুটিয়ে তোলার চেষ্টা করেছেন। গঠনগতভাবে, সংগ্রহটি দ্য ডিক্যামেরন এর অনুরূপ যা ১৩৭২ সালে ইতালিতে চসারের কূটনৈতিক মিশনে তার অধ্যয়ন করার সম্ভাবনা রয়েছে। চসার এখানে মৌলিক ও স্বতন্ত্র চরিত্রের রুপায়ন করেছেন ।চরিত্রগুলোর পেশা নানা ধরনের, নানা শ্রেণীর ।এর মধ্যে রয়েছে নাইট, স্কোয়ার,সৈনিক, ডক্টর, আইনঙ্গ,প্রভৃতি শ্রেণীর লোক, তেমনি রয়েছে অক্সফোর্ডের কেরানী, চাষী,ব্যবসায়ী,ছুতোর,তাতি,পাচক প্রভৃতি নিচু শ্রেণীর লোক ।সাধু,সন্ন্যাসী, ভিক্ষুকের উপস্থিতি ও বাদ য়ায় নি।  বিষয়শ্রেণী:ইংরেজি সাহিত্য বিষয়শ্রেণী:১৪শ শতাব্দীর বই বিষয়শ্রেণী:বিবাচনকৃত বই বিষয়শ্রেণী:বর্ণনামূলক কবিতা
মঙ্গোলিয়া হ'ল চীন এবং রাশিয়ার মধ্যে অবস্থিত মধ্য এশিয়া এবং পূর্ব এশিয়া এর একটি স্থলবেষ্টিত দেশ।   ভূখণ্ডটি পাহাড় এবং ঢেউখেলানো মালভূমি এর সমন্বয়ে গঠিত।  মঙ্গোলিয়ার মোট জমির পরিমাণ ১,৫৬৪,১১৬ বর্গকিলোমিটার।  সামগ্রিকভাবে উঁচু আলতাই পর্বতমালা থেকে জমির ঢাল পশ্চিম থেকে উত্তরের দিক বরাবর সমভূমি পর্যন্ত এবং অবনতি পূর্ব এবং দক্ষিণ দিকে দেখা যায়।  মঙ্গোলিয়ার একেবারে পশ্চিমে চীন সীমান্তে অবস্থিত খুইটেন শৃঙ্গ হ'ল এখানের সর্বোচ্চ শৃঙ্গ ()। মঙ্গোলিয়ার সর্বনিম্ন বিন্দু হ'ল হো নুর বা হুন হ্রদ ।  দেশটির গড় উচ্চতা  হ'ল ।    মঙ্গোলিয়ার ভূসংস্থানে রয়েছে এশিয়ার বৃহত্তম মিষ্টি জলের হ্রদ (খোভসগোল হ্রদ), প্রচুর লবণাক্ত জলের হ্রদ, জলাভূমি, বালির টিলা, ঢেউখেলানো তৃণভূমি, আলপাইন অরণ্য এবং স্থায়ী পার্বত্য হিমবাহ। উত্তর এবং পশ্চিম মঙ্গোলিয়া ভূমিকম্প-প্রবণ এলাকা যেখানে ঘন ঘন ভূমিকম্প এবং প্রচুর উষ্ণপ্রসবণ এবং লুপ্ত আগ্নেয়গিরি দেখা যায়।  পূর্ব প্রান্ত থেকে দেশটির নিকটতম কোনও সমুদ্রের অবস্থান মোটামুটি প্রায় । এটি উত্তর চীন এর লিয়াওনিং প্রদেশের জিনঝৌ সীমানায় অবস্থিত বোহাই সাগর এর উপকূলরেখা।   পার্বত্য অঞ্চল   thumb|left|upright=1.5|আলতাই পর্বতমালা, সায়ান পর্বতমালা এবং খানগাই পর্বত মঙ্গোলিয়ায় চারটি প্রধান পর্বতমালা রয়েছে।  এদের মধ্যে সর্বোচ্চটি হ'ল আলতাই পর্বতমালা যা দেশের পশ্চিম ও দক্ষিণ-পশ্চিম অঞ্চল জুড়ে উত্তর-পশ্চিম থেকে দক্ষিণ-পূর্ব অক্ষে প্রসারিত।  এই পর্বতমালাতেই রয়েছে দেশের সর্বোচ্চ শিখর  উচ্চ খুইটেন শৃঙ্গ।   খানগাই পর্বতমালা এর শৃঙ্গগুলি উত্তর-পশ্চিম থেকে দক্ষিণ-পূর্ব দিকে প্রসারিত এবং মধ্য ও উত্তর-মধ্য মঙ্গোলিয়ার বেশিরভাগ জায়গা দখল করে রয়েছে।  এই পর্বতগুলিতে অনেক অরণ্যভূমি এবং অ্যালপাইন চারণভূমি দেখা যায়। এরা প্রাচীনতম, নিচু এবং আরও ক্ষয়প্রাপ্ত পর্বত।   ক্ষেন্তেই পর্বতমালা উত্তর-পূর্ব থেকে দক্ষিণ-পশ্চিমে প্রায়  প্রসারিত পর্বত। এটি মঙ্গোলিয়ার উত্তর পূর্ব অংশ দখল করে রয়েছে। উত্তরের অংশটি তাইগা আচ্ছাদিত এবং দক্ষিণ অংশটি শুকনো স্তেপ দ্বারা ভরাট করা। এই পর্বত শ্রেণী থেকে উত্তর মহাসাগর (বৈকাল হ্রদ এর মাধ্যমে) এবং প্রশান্ত মহাসাগর এর অববাহিকার মাঝে দেশের জলবিভাজিকা গঠিত হয়েছে। এই পর্বত শ্রেণী থেকে উৎপন্ন নদীর মধ্যে রয়েছে ওনন, খেরলেন, মেনজা এবং টুউল।  এই পর্বতের কোলেই অবস্থান করছে মঙ্গোলিয়ার রাজধানী উলানবাটর।  দেশের উত্তর অংশ জুড়ে দখল করে আছে খোভসগোল পর্বতমালা। এর প্রবণতা রয়েছে উত্তর থেকে দক্ষিণে এবং এটিতে সাধারণত প্রচুর খাড়া চূড়া রয়েছে দেখা যায়। এই নবীন পর্বতশ্রেণী অ্যালপাইন বৈশিষ্ট্যযুক্ত, উঁচু নতিযুক্ত ও সংকীর্ণ পর্বতগাত্র বিশিষ্ট।  পূর্ব মঙ্গোলিয়ার বেশিরভাগ অংশ সমভূমি দ্বারা  গঠিত এবং তার নিম্নতম অঞ্চলটির দিকে ঢালের প্রবণতা হ'ল দক্ষিণ-পশ্চিম থেকে উত্তর-পূর্ব দিকে। ঢালের এই প্রবণতা দক্ষিণের গোবি মরুভূমি অঞ্চল থেকে পূর্ব সীমান্ত পর্যন্ত গিয়ে পৌঁচেছে।    তথ্যসূত্র
সয়াই মানসিং স্টেডিয়াম () ভারতের অন্যতম প্রধান আন্তর্জাতিকমানের স্টেডিয়াম। এ স্টেডিয়ামটি জয়পুর শহরে অবস্থিত। রঞ্জি ট্রফি ও অন্যান্য সীমিত ওভারের খেলাগুলোয় রাজস্থান ক্রিকেট দল এ মাঠে অংশ নিয়ে থাকে। এছাড়াও, রাজস্থান রয়্যালস দল আইপিএলের খেলাগুলোয় তাদের মাঠ হিসেবে ব্যবহার করে।  ১৯৮৭ পাকিস্তানের ভারত সফর - তৃতীয় টেস্ট সফরের তৃতীয় টেস্ট টি এখানে আয়োজিত হয়। এটি এখানে এখনো অব্দি আয়োজিত একমাত্র টেস্ট ম্যাচ। কপিল দেব এর নেতৃত্বে মোহাম্মদ আজহারউদ্দিন ও রবি শাস্ত্রী শতরান করেন , জবাবে ইমরান খান এর নেতৃত্বে পাকিস্তানের রমিজ রাজা এখানে শতরান করেন।  ম্যাচটি ড্র হয়।  পাকিস্তানের প্রেসিডেন্ট জেনারেল মুহাম্মদ জিয়া-উল-হক তার "শান্তির জন্য ক্রিকেট" উদ্যোগের অংশ হিসেবে দ্বিতীয় দিনের খেলা দেখতে সীমান্ত পেরিয়ে এসেছিলেন।  একদিবসীয় ১৯৮৭ ক্রিকেট বিশ্বকাপ ১৯৮৭ সালে বিশ্বকাপের ভেন্যু হিসেবে ব্যবহৃত হয়। ইংল্যান্ড বনাম ওয়েস্ট ইন্ডিজ গ্রুপ বি পর্বের ম্যাচটি আয়োজন করে।  ১৯৯৬ ক্রিকেট বিশ্বকাপ ১৯৯৬ সালে বিশ্বকাপের ভেন্যু হিসেবে ব্যবহৃত হয়। অস্ট্রেলিয়া বনাম ওয়েস্ট ইন্ডিজ গ্রুপ এ পর্বের ম্যাচটি আয়োজন করে।  ২০০৬ আইসিসি চ্যাম্পিয়ন্স ট্রফি ২০০৬ সালে টুর্নামেন্টের ভেন্যু হিসেবে ব্যবহৃত হয়। একটি সেমি-ফাইনাল ম্যাচ, ভারত-এর একটি ম্যাচ সহ মূল পর্বের ৩টি ম্যাচ ও বাছাই পর্বের ২টি বাংলাদেশ ম্যাচ আয়োজন করে।  ২০১০ সালে ভারতে নিউজিল্যান্ড ক্রিকেট দল - দ্বিতীয় একদিবসীয় গম্ভীরের অনবদ্য ব্যাটিংয়ে ভারত ম্যাচটি জেতে। এস. শ্রীশান্ত ম্যাচে ৪টি উইকেট নেন। এটি ছিল তার উইকেট পাওয়া শেষ একদিবসীয় ম্যাচ , সামগ্রিকভাবে তৃতীয় শেষ একদিবসীয় ম্যাচ।  ২০১৩-১৪ অস্ট্রেলিয়া ক্রিকেট দলের ভারত সফর - দ্বিতীয় একদিবসীয় এখানে সর্বশেষ আয়োজিত একদিবসীয় ম্যাচ। বিরাট কোহলির সেঞ্চুরি ওডিআইতে ভারতীয় ক্রিকেটারের দ্রুততম সেঞ্চুরি হিসেবে অভিহিত হয় ৫২ বলে ১০০। ওয়ানডে ক্রিকেটের ইতিহাসে এটি চতুর্থ সর্বোচ্চ রান তাড়া করে ম্যাচ জেতা (৩৬০)।   টি২০   ২০১২ আইপিএল লিগ পর্যায়ের ম্যাচে দিল্লি দলের তৎকালীন অধিনায়ক বীরেন্দ্র সেহবাগ মাত্র ২০ বলে অর্ধশত রান করেন যা এইমাঠের দ্রুততম।  অপর এক ম্যাচে ব্যাঙ্গালোরের এবি ডি ভিলিয়ার্স মাত্র ২১ বলে অর্ধশত রান করেন।  দুটি ম্যাচে স্থানীয় খেলোয়াড় পঙ্কজ সিং কে বাটসমেনরা মোট ১১ টি ৪-৬ হাঁকান।  ২০১৯ ইন্ডিয়ান প্রিমিয়ার লিগ লিগ পর্যায়ের ম্যাচে স্বাগতিক রাজস্থান দলের অজিঙ্কা রাহানে দিল্লি দলের বিরুদ্ধে মাত্র ৫৮ বলে শতরান করেন যা এইমাঠের দ্রুততম।   তথ্যসূত্র    বহিঃসংযোগ  Cricinfo  বিষয়শ্রেণী:ভারতের স্টেডিয়াম বিষয়শ্রেণী:ভারতের ক্রিকেট মাঠ বিষয়শ্রেণী:১৯৬৯-এ প্রতিষ্ঠিত বিষয়শ্রেণী:ভারতের টেস্ট ক্রিকেট মাঠ বিষয়শ্রেণী:২০শ শতাব্দীতে ভারতের স্থাপত্য বিষয়শ্রেণী:১৯৮৭ ক্রিকেট বিশ্বকাপের স্টেডিয়াম বিষয়শ্রেণী:১৯৯৬ ক্রিকেট বিশ্বকাপের স্টেডিয়াম